title: Εκτελεστικός κανονισμός (ΕΕ) 2016/462 της Επιτροπής, της 30ής Μαρτίου 2016, σχετικά με την τροποποίηση του κανονισμού (ΕΚ) αριθ. 324/2008 της Επιτροπής για θέσπιση αναθεωρημένων διαδικασιών διεξαγωγής των επιθεωρήσεων από την Επιτροπή στον τομέα της ασφάλειας της ναυσιπλοΐας (Κείμενο που παρουσιάζει ενδιαφέρον για τον ΕΟΧ)

text:
                  31.3.2016

                  EL

                  Επίσημη Εφημερίδα της Ευρωπαϊκής Ένωσης

                  L 80/28

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/462 ΤΗΣ ΕΠΙΤΡΟΠΉΣ
      της 30ής Μαρτίου 2016
      σχετικά με την τροποποίηση του κανονισμού (ΕΚ) αριθ. 324/2008 της Επιτροπής για θέσπιση αναθεωρημένων διαδικασιών διεξαγωγής των επιθεωρήσεων από την Επιτροπή στον τομέα της ασφάλειας της ναυσιπλοΐας
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 725/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, για τη βελτίωση της ασφάλειας στα πλοία και στις λιμενικές εγκαταστάσεις (1), και ιδίως το άρθρο 9 παράγραφος 4,
      Εκτιμώντας τα ακόλουθα:

                  (1)

                  Για την παρακολούθηση της εφαρμογής από τα κράτη μέλη του κανονισμού (ΕΚ) αριθ. 725/2004 και της οδηγίας 2005/65/ΕΚ του Ευρωπαϊκού Κοινοβουλίου και του Συμβουλίου (2), η Επιτροπή οφείλει να διεξαγάγει επιθεωρήσεις. Η διοργάνωση των επιθεωρήσεων υπό την εποπτεία της Επιτροπής είναι αναγκαία για να ελέγχεται η αποτελεσματικότητα των εθνικών συστημάτων ποιοτικού ελέγχου και των μέτρων, των διαδικασιών και των διαρθρώσεων στον τομέα της ασφάλειας της ναυσιπλοΐας.

                  (2)

                  Η Επιτροπή επικουρείται κατά την επιτέλεση των διαδικασιών επιθεώρησης από τον Ευρωπαϊκό Οργανισμό για την ασφάλεια στη θάλασσα που ιδρύθηκε με τον κανονισμό (ΕΚ) αριθ. 1406/2002 του Ευρωπαϊκού Κοινοβουλίου και του Συμβουλίου (3). Κατά την επιτέλεση των διαδικασιών επιθεώρησης στο πλαίσιο του Ευρωπαϊκού Οικονομικού Χώρου (ΕΟΧ), η Επιτροπή αιτείται τη συνδρομή των εθνικών ελεγκτών που περιλαμβάνονται στον κατάλογο των χωρών της Ευρωπαϊκής Ζώνης Ελευθέρων Συναλλαγών (ΕΖΕΣ) σύμφωνα με την απόφαση αριθ. 116/2008 της Μεικτής Επιτροπής του ΕΟΧ (4).

                  (3)

                  Ο κανονισμός (ΕΚ) αριθ. 324/2008 της Επιτροπής (5) καθορίζει διαδικαστικούς κανόνες για τη διενέργεια των επιθεωρήσεων της Επιτροπής στον τομέα της ασφάλειας της ναυσιπλοΐας με τρόπο διαφανή, αποτελεσματικό, εναρμονισμένο και συνεκτικό.

                  (4)

                  Με βάση την πείρα που έχει αποκτηθεί από το 2008, είναι αναγκαίο να διασφαλιστεί ότι οι επιθεωρήσεις της Επιτροπής στο πλαίσιο του κανονισμού (ΕΚ) αριθ. 324/2008 διενεργούνται με συνεκτικό τρόπο σύμφωνα με προκαθορισμένη διαδικασία, στην οποία ακολουθείται τυποποιημένη μεθοδολογία. Τα μέτρα για την ενίσχυση της συνεργασίας με τα κράτη μέλη και την άσκηση των εξουσιών της Επιτροπής θα πρέπει να είναι αποτελεσματικά και διαφανή.

                  (5)

                  Οι ορισμοί των όρων που χρησιμοποιούνται στο πλαίσιο της διεξαγωγής των επιθεωρήσεων της Επιτροπής θα πρέπει να αναπτυχθούν περαιτέρω. Οι αναθεωρήσεις δεν διευρύνουν το πεδίο των επιθεωρήσεων πέραν της ισχύουσας εντολής.

                  (6)

                  Η Επιτροπή και τα κράτη μέλη πρέπει να συνεργάζονται κατά τη διάρκεια της προετοιμασίας και της διεξαγωγής των επιθεωρήσεων της Επιτροπής.

                  (7)

                  Η Επιτροπή θα πρέπει να έχει τη δυνατότητα να περιλαμβάνει στις ομάδες επιθεώρησης ειδικευμένους εθνικούς επιθεωρητές από τα κράτη μέλη, οι οποίοι διαθέτουν τα απαιτούμενα προσόντα και κατάρτιση.

                  (8)

                  Για να εξασφαλιστεί διαφανής και αποτελεσματική διενέργεια των επιθεωρήσεων της Επιτροπής, οι διατάξεις θα πρέπει να είναι σαφείς και να αναπτυχθούν περαιτέρω, ιδίως στην περίπτωση επιθεώρησης πλοίου που ολοκληρώνεται σε λιμένα κράτους μέλους άλλου από το κράτος του λιμένα επιβίβασης. Το ζήτημα της επιθεώρησης των πλοίων που φέρουν σημαία της ΕΕ σε τόπο εκτός της Ευρωπαϊκής Ένωσης θα πρέπει να αποσαφηνιστεί, προκειμένου να αντιμετωπιστούν οι ειδικοί υλικοτεχνικοί περιορισμοί των εν λόγω επιθεωρήσεων.

                  (9)

                  Ο χειρισμός των μη διαβαθμισμένων αλλά ευαίσθητων πληροφοριών σχετικά με επιθεώρηση πρέπει να γίνεται βάσει αυστηρών μέτρων ασφαλείας, ώστε να εξασφαλίζονται εμπιστευτικότητα και τήρηση του απορρήτου.

                  (10)

                  Συνεπώς, ο κανονισμός (ΕΚ) αριθ. 324/2008 θα πρέπει να τροποποιηθεί αναλόγως.

                  (11)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 11 παράγραφος 1 του κανονισμού (ΕΚ) αριθ. 725/2004,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Τροποποιήσεις του κανονισμού (ΕΚ) αριθ. 324/2008
      Ο κανονισμός (ΕΚ) αριθ. 324/2008 τροποποιείται ως εξής:

                  1)

                  Το άρθρο 2 τροποποιείται ως εξής:

                              α)

                              Τα σημεία 1 και 2 αντικαθίστανται από τα εξής:

                                          «1.

                                          “επιθεώρηση της Επιτροπής”, η εξέταση, εκ μέρους των επιθεωρητών της Επιτροπής, των εθνικών συστημάτων ποιοτικού ελέγχου, των μέτρων, των διαδικασιών και των διαρθρώσεων στον τομέα της ασφάλειας της ναυσιπλοΐας, με σκοπό να διαπιστώνεται η συμμόρφωση με τον κανονισμό (ΕΚ) αριθ. 725/2004 και η εφαρμογή της οδηγίας 2005/65/ΕΚ. Μπορεί να περιλαμβάνει επιθεωρήσεις λιμένων, λιμενικών εγκαταστάσεων, πλοίων, αρμόδιων αρχών για την ασφάλεια της ναυσιπλοΐας ή εταιρειών, όπως ορίζονται στο παράρτημα I του κανονισμού (ΕΚ) αριθ. 725/2004. Μπορεί επίσης να περιλαμβάνει επιθεωρήσεις των αναγνωρισμένων οργανισμών ασφαλείας, όπως ορίζονται στο παράρτημα I του κανονισμού (ΕΚ) αριθ. 725/2004 και στο παράρτημα IV της οδηγίας 2005/65/ΕΚ σχετικά με τους αναγνωρισμένους οργανισμούς ασφαλείας·

                                          2.

                                          “επιθεωρητής της Επιτροπής”, το πρόσωπο που πληροί τα κριτήρια του άρθρου 7 και απασχολείται από την Επιτροπή ή τον Ευρωπαϊκό Οργανισμό για την Ασφάλεια στη Θάλασσα, ή ο εθνικός επιθεωρητής εντεταλμένος από την Επιτροπή να συμμετέχει στις επιθεωρήσεις της, ο οποίος περιλαμβάνεται στον κατάλογο των κρατών μελών ή των χωρών ΕΖΕΣ·».

                              β)

                              Το σημείο 11 αντικαθίσταται από το ακόλουθο κείμενο:

                                          «11.

                                          “λιμένας”, η περιοχή την οποία έχει οριοθετήσει κράτος μέλος βάσει του άρθρου 2 παράγραφος 3 της οδηγίας 2005/65/ΕΚ και την οποία έχει κοινοποιήσει στην Επιτροπή βάσει του άρθρου 12 της οδηγίας αυτής·».

                              γ)

                              Προστίθενται τα ακόλουθα νέα σημεία 12, 13, 14, 15, 16 και 17:

                                          «12.

                                          “προσωρινό διορθωτικό μέτρο”, το προσωρινό μέτρο ή δέσμη μέτρων με σκοπό τον μέγιστο δυνατό περιορισμό των επιπτώσεων μιας σημαντικής μη συμμόρφωσης ή μιας μη συμμόρφωσης που διαπιστώθηκε κατά τη διάρκεια επιθεώρησης, πριν από την πλήρη αποκατάστασή της·

                                          13.

                                          “διαβαθμισμένες πληροφορίες”, οι πληροφορίες που συνελέγησαν κατά τη διάρκεια της διεξαγωγής των διαδικασιών επιθεώρησης και οι οποίες έχουν προσδιοριστεί ή μπορεί να προσδιοριστούν ως πληροφορίες των οποίων η κοινοποίηση ενδέχεται να οδηγήσει σε παραβίαση της ασφάλειας, διαβαθμισμένες σύμφωνα με τις διατάξεις της απόφασης (ΕΕ, Ευρατόμ) 2015/444 (*) της Επιτροπής ή σύμφωνα με τη σχετική εθνική νομοθεσία των κρατών μελών·

                                          14.

                                          “ευαίσθητες, αλλά μη διαβαθμισμένες πληροφορίες”, το υλικό το οποίο είναι σχετικό με την επιθεώρηση ή πληροφορίες που συνελέγησαν κατά τη διενέργεια των διαδικασιών επιθεώρησης των οποίων η κοινοποίηση ενδέχεται να οδηγήσει σε παραβίαση της ασφάλειας και μπορούν να κοινοποιούνται σε άλλους μόνο στην περίπτωση που υφίσταται ανάγκη ενημέρωσης·

                                          15.

                                          “απουσία επιβεβαίωσης”, ένα εύρημα που προκύπτει κατά τη διάρκεια επιθεώρησης της Επιτροπής το οποίο καταδεικνύει τη μη τήρηση του κανονισμού (ΕΚ) αριθ. 725/2004 ή της οδηγίας 2005/65/ΕΚ χωρίς όμως να τεκμηριώνεται με αντικειμενικά αποδεικτικά στοιχεία·

                                          16.

                                          “επιτροπή”, η επιτροπή που έχει συσταθεί βάσει του άρθρου 11 παράγραφος 1 του κανονισμού (ΕΚ) αριθ. 725/2004·

                                          17.

                                          “εκπρόσωπος κράτους σημαίας”, το μέλος των αρμόδιων αρχών του κράτους μέλους τη σημαία του οποίου φέρει το πλοίο ή, αν έχει οριστεί από το εν λόγω κράτος μέλος, εκπρόσωπος αναγνωρισμένου οργανισμού ασφάλειας.

                                 (*)  Απόφαση (ΕΕ, Ευρατόμ) 2015/444 της Επιτροπής, της 13ης Μαρτίου 2015, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (ΕΕ L 72 της 17.3.2015, σ. 53).»."

                  2)

                  Το άρθρο 3 αντικαθίσταται από το ακόλουθο κείμενο:
                  «Άρθρο 3
                  Συνεργασία των κρατών μελών
                  1.   Με την επιφύλαξη των αρμοδιοτήτων της Επιτροπής, τα κράτη μέλη συνεργάζονται με την Επιτροπή στην εκτέλεση των καθηκόντων της στις επιθεωρήσεις. Η συνεργασία λαμβάνει χώρα κατά τη διάρκεια της προετοιμασίας, της παρακολούθησης και της σύνταξης της έκθεσης επιθεώρησης.
                  2.   Τα κράτη μέλη λαμβάνουν όλα τα αναγκαία μέτρα για να διασφαλίσουν ότι η αναγγελία μιας επιθεώρησης:

                              α)

                              ελέγχεται υπό αυστηρά μέτρα ασφαλείας για να διασφαλιστεί η μη γνωστοποίησή της, ώστε να μη διακυβευθεί η διαδικασία επιθεώρησης· και

                              β)

                              κοινοποιείται στα ενδιαφερόμενα μέρη εφόσον είναι αναγκαίο να ενημερώνονται.».

                  3)

                  Στο άρθρο 4, η παράγραφος 2 αντικαθίσταται από το ακόλουθο κείμενο:
                  «2.   Τα κράτη μέλη εξασφαλίζουν ότι, κατόπιν αιτήσεως, οι επιθεωρητές της Επιτροπής έχουν έγκαιρη πρόσβαση στα σχετικά έγγραφα τεκμηρίωσης της ασφάλειας που είναι αναγκαία για την εκτέλεση των διαδικασιών επιθεώρησης, και ειδικότερα:

                              α)

                              στο εθνικό πρόγραμμα εφαρμογής του κανονισμού (ΕΚ) αριθ. 725/2004, το οποίο αναφέρεται στο άρθρο 9 παράγραφος 3 του εν λόγω κανονισμού·

                              β)

                              στα πλέον πρόσφατα επικαιροποιημένα δεδομένα που παρέχονται από το συντονιστικό κέντρο και στις εκθέσεις ελέγχου που αναφέρονται στο άρθρο 9 παράγραφος 4 του κανονισμού (ΕΚ) αριθ. 725/2004·

                              γ)

                              στα αποτελέσματα της παρακολούθησης από τα κράτη μέλη της εφαρμογής των σχεδίων ασφάλειας λιμένων·

                              δ)

                              στις σχετικές αξιολογήσεις ασφαλείας πλοίων, λιμένα και λιμενικών εγκαταστάσεων και στα σχετικά σχέδια ασφαλείας πλοίων, λιμένα και λιμενικών εγκαταστάσεων καθώς και στα αρχεία εκπαίδευσης, γυμνασίων και ασκήσεων για πλοία, λιμάνια και λιμενικές εγκαταστάσεις κατά τη διάρκεια των επιθεωρήσεων που διενεργεί η Επιτροπή·

                              ε)

                              στις κοινοποιήσεις από τα κράτη μέλη των αποφάσεων που αναφέρονται στο άρθρο 3 παράγραφος 3 του κανονισμού (ΕΚ) αριθ. 725/2004, οι οποίες λαμβάνονται μετά από την υποχρεωτική αξιολόγηση κινδύνου για την ασφάλεια·

                              στ)

                              σε κάθε κατευθυντήρια γραμμή, οδηγία ή διαδικασία που έχει εκδοθεί από το κράτος μέλος με σκοπό την εφαρμογή του κανονισμού (ΕΚ) αριθ. 725/2004 και της οδηγίας 2005/65/ΕΚ.».

                  4)

                  Το άρθρο 5 τροποποιείται ως εξής:

                              α)

                              Η παράγραφος 1 αντικαθίσταται από το ακόλουθο κείμενο:
                              «1.   Σε συμφωνία με την Επιτροπή, και εφόσον είναι εφικτό, τα κράτη μέλη διαθέτουν εθνικούς επιθεωρητές, ικανούς να συμμετέχουν στις επιθεωρήσεις της Επιτροπής, όπως επίσης και στις συναφείς φάσεις προπαρασκευής και σύνταξης εκθέσεων.».

                              β)

                              Η παράγραφος 5 αντικαθίσταται από το ακόλουθο κείμενο:
                              «5.   Τα αιτήματα για τη συμμετοχή εθνικών επιθεωρητών σε επιθεωρήσεις της Επιτροπής κοινοποιούνται εγκαίρως, κατά κανόνα τουλάχιστον δύο μήνες πριν από την επιθεώρηση που πρόκειται να διεξαχθεί.».

                  5)

                  Το άρθρο 6 αντικαθίσταται από το ακόλουθο κείμενο:
                  «Άρθρο 6
                  Τεχνική συνδρομή του Ευρωπαϊκού Οργανισμού για την Ασφάλεια στη Θάλασσα στις επιθεωρήσεις της Επιτροπής
                  Για την παροχή τεχνικής συνδρομής στην Επιτροπή σύμφωνα με το άρθρο 2 παράγραφος 2 στοιχείο β) του κανονισμού (ΕΚ) αριθ. 1406/2002, ο Ευρωπαϊκός Οργανισμός για την Ασφάλεια στη Θάλασσα διαθέτει τεχνικούς εμπειρογνώμονες για να μετέχουν σε επιθεωρήσεις της Επιτροπής, συμπεριλαμβανομένων των φάσεων προπαρασκευής και σύνταξης εκθέσεων.».

                  6)

                  Το άρθρο 7 τροποποιείται ως εξής:

                              α)

                              Η παράγραφος 1 τροποποιείται ως εξής:

                                          i)

                                          Το στοιχείο β) αντικαθίσταται από το ακόλουθο κείμενο:

                                                      «β)

                                                      καλή πρακτική γνώση των τεχνολογιών και των τεχνικών ασφάλειας·».

                                          ii)

                                          Το στοιχείο δ) αντικαθίσταται από το ακόλουθο κείμενο:

                                                      «δ)

                                                      πρακτική γνώση των προς εξέταση δραστηριοτήτων·».

                                          iii)

                                          Προστίθενται τα ακόλουθα στοιχεία ε) και στ):

                                                      «ε)

                                                      γενική γνώση των απαιτήσεων σε θέματα υγείας, ασφάλειας και προστασίας που είναι απαραίτητη για την εργασία σε ναυτιλιακό περιβάλλον·

                                                      στ)

                                                      γνώση των βασικών νομικών απαιτήσεων που ισχύουν στον τομέα της ασφάλειας στη θάλασσα.».

                              β)

                              Στην παράγραφο 2, το πρώτο εδάφιο αντικαθίσταται από το ακόλουθο κείμενο:
                              «Προκειμένου να κρίνονται ικανοί να διεξάγουν τις επιθεωρήσεις της Επιτροπής, οι επιθεωρητές της Επιτροπής θα πρέπει να έχουν ολοκληρώσει επιτυχώς εκπαίδευση για τη διεξαγωγή τέτοιου είδους επιθεωρήσεων. Οι επιθεωρητές της Επιτροπής πρέπει να παρακολουθούν περιοδική επιμόρφωση, τουλάχιστον ανά πενταετία, ώστε να επικαιροποιούν τις γνώσεις τους.».

                              γ)

                              Προστίθεται η ακόλουθη παράγραφος 4:
                              «4.   Εάν κατά τη διάρκεια προηγούμενης επιθεώρησης η συμπεριφορά ή η απόδοση ενός επιθεωρητή δεν πληροί τις απαιτήσεις του παρόντος κανονισμού, ο εν λόγω επιθεωρητής δεν ορίζεται πλέον για άσκηση καθηκόντων επιθεωρητή της Επιτροπής.».

                  7)

                  Το άρθρο 8 τροποποιείται ως εξής:

                              α)

                              Η παράγραφος 1 αντικαθίσταται από το ακόλουθο κείμενο:
                              «1.   Έξι τουλάχιστον εβδομάδες πριν τη διεξαγωγή επιθεώρησης, η Επιτροπή θα ειδοποιεί σχετικά το συντονιστικό κέντρο του κράτους μέλους στο έδαφος του οποίου θα διεξαχθεί η επιθεώρηση.
                              Η Επιτροπή μπορεί να κοινοποιεί στο συντονιστικό κέντρο, παράλληλα με την ανακοίνωση του ελέγχου, προκαταρκτικό ερωτηματολόγιο προς συμπλήρωση από την αρμόδια αρχή, συνοδευόμενο από αίτημα υποβολής σχετικών εγγράφων τεκμηρίωσης. Το συμπληρωμένο ερωτηματολόγιο και τα τυχόν σχετικά έγγραφα τεκμηρίωσης θα υποβάλλονται στην Επιτροπή τουλάχιστον δύο εβδομάδες πριν την προγραμματισμένη έναρξη της επιθεώρησης.
                              Η προθεσμία που προβλέπεται στο πρώτο εδάφιο δύναται να μειωθεί σε όχι λιγότερο από δύο εβδομάδες υπό τον όρο ότι η Επιτροπή ενεργεί αποκρινόμενη σε έκτακτο γεγονός που μπορεί να έχει σημαντικό αντίκτυπο στο συνολικό επίπεδο της ασφάλειας στη θάλασσα στην Ευρωπαϊκή Ένωση και ότι η Επιτροπή έχει προβεί σε διαβούλευση με το ενδιαφερόμενο συντονιστικό κέντρο πριν από την εν λόγω ανακοίνωση. Σε αυτή την περίπτωση, το δεύτερο εδάφιο δεν εφαρμόζεται.».

                              β)

                              Η παράγραφος 5 αντικαθίσταται από το ακόλουθο κείμενο:
                              «5.   Όταν το κράτος της σημαίας είναι κράτος μέλος, η Επιτροπή θα ειδοποιεί, το συντομότερο δυνατό, το συντονιστικό κέντρο του εν λόγω κράτους μέλους ότι ενδεχομένως το πλοίο μπορεί να επιθεωρηθεί ενώ βρίσκεται στη λιμενική εγκατάσταση. Εάν η επιθεώρηση αφορά πλοίο που φέρει τη σημαία κράτους μέλους διαφορετικού από εκείνο της αρχής που αποτελεί το αντικείμενο της επιθεώρησης, η Επιτροπή θα ενημερώνει σχετικά το συντονιστικό κέντρο του κράτους σημαίας, ώστε να γίνουν οι απαραίτητες πρακτικές ρυθμίσεις για τη διεξαγωγή της επιθεώρησης επί του συγκεκριμένου πλοίου.».

                              γ)

                              Η παράγραφος 9 αντικαθίσταται από το ακόλουθο κείμενο:
                              «9.   Όταν η Επιτροπή συμμετέχει σε εθνική επιθεώρηση ή έλεγχο συμμόρφωσης πλοίου σε θέση εκτός της Ευρωπαϊκής Ένωσης, η Επιτροπή προβαίνει στις απαραίτητες συνεννοήσεις με το συντονιστικό κέντρο προκειμένου να παρακολουθήσει τις επιθεωρήσεις ή τους ελέγχους συμμόρφωσης με τον εκπρόσωπο του κράτους σημαίας.».

                  8)

                  Το άρθρο 10 τροποποιείται ως εξής:

                              α)

                              Οι παράγραφοι 1 και 2 αντικαθίστανται από το ακόλουθο κείμενο:
                              «1.   Για να παρακολουθείται η εφαρμογή από τα κράτη μέλη των απαιτήσεων ασφάλειας της ναυσιπλοΐας που προβλέπονται από τον κανονισμό (ΕΚ) αριθ. 725/2004 και την οδηγία 2005/65/ΕΚ, ακολουθείται τυποποιημένη μέθοδος.
                              2.   Οι επιθεωρητές της Επιτροπής, κατά τη διεξαγωγή της επιθεώρησης, θα συνοδεύονται πάντοτε από εκπρόσωπο της σχετικής αρμόδιας αρχής. Ο εν λόγω εκπρόσωπος δεν θα θίγει την αποτελεσματικότητα ή την απόδοση της επιθεώρησης.
                              Οι επιθεωρήσεις διεξάγονται κατά τρόπον ώστε να παρακωλύεται κατά το ελάχιστο δυνατό η ροή των εμπορικών δραστηριοτήτων. Για την επίτευξη του στόχου αυτού, όταν είναι σκόπιμο και με την εκ των προτέρων συγκατάθεση του κράτους σημαίας και του πλοιάρχου του πλοίου, επιθεώρηση πλοίου που έχει αρχίσει στον λιμένα δύναται να συνεχιστεί μετά τον απόπλου του από τον λιμένα.
                              Εάν ένα επιθεωρούμενο πλοίο εξυπηρετεί διεθνείς τακτικές γραμμές μεταξύ δύο ή περισσότερων κρατών μελών, η επιθεώρηση μπορεί επίσης να αφορά τις φάσεις επιβίβασης ή αποβίβασης που ισχύουν για τους επιβάτες και τα οχήματα στο τέλος κάθε ταξιδιού. Στην περίπτωση αυτή, η Επιτροπή θα ειδοποιεί σχετικά το συντονιστικό κέντρο του λιμένα άφιξης του κράτους μέλους σύμφωνα με το άρθρο 8 παράγραφος 1.».

                              β)

                              Η παράγραφος 6 αντικαθίσταται από το ακόλουθο κείμενο:
                              «6.   Με την επιφύλαξη του άρθρου 11, οι επιθεωρητές της Επιτροπής θα ανακεφαλαιώνουν προφορικά και άτυπα, όταν ενδείκνυται και είναι πρακτικά εφικτό, τις επιτόπιες παρατηρήσεις τους.
                              Το σχετικό συντονιστικό κέντρο θα ενημερώνεται αμέσως για οποιαδήποτε σημαντική μη συμμόρφωση με τον κανονισμό (ΕΚ) αριθ. 725/2004 ή την οδηγία 2005/65/ΕΚ που διαπιστώθηκε σε επιθεώρηση της Επιτροπής, πριν από την ολοκλήρωση της έκθεσης επιθεώρησης σύμφωνα με το άρθρο 11 του παρόντος κανονισμού.
                              Ωστόσο, στις περιπτώσεις όπου ένας επιθεωρητής της Επιτροπής που διεξάγει επιθεώρηση πλοίου διαπιστώσει σημαντική μη συμμόρφωση, για την οποία απαιτείται η λήψη μέτρων βάσει του άρθρου 16, ο επικεφαλής επιθεωρητής ενημερώνει αμέσως γραπτώς τα σχετικά συντονιστικά κέντρα».

                              γ)

                              Προστίθεται η ακόλουθη παράγραφος 7:
                              «7.   Οι επιθεωρητές της Επιτροπής διεξάγουν επιθεωρήσεις με αποτελεσματικό και αποδοτικό τρόπο, λαμβάνοντας δεόντως υπόψη την ασφάλεια και την προστασία.».

                  9)

                  Στο άρθρο 11, οι παράγραφοι 4 και 5 αντικαθίστανται από το ακόλουθο κείμενο:
                  «4.   Κατά την αξιολόγηση της εφαρμογής του κανονισμού (ΕΚ) αριθ. 725/2004 και της οδηγίας 2005/65/ΕΚ σύμφωνα με τον παρόντα κανονισμό, οι διαπιστώσεις κατατάσσονται σε μία από τις ακόλουθες κατηγορίες:

                              α)

                              συμμόρφωση·

                              β)

                              συμμόρφωση, αλλά επιθυμητή η βελτίωση·

                              γ)

                              μη συμμόρφωση·

                              δ)

                              σημαντική μη συμμόρφωση·

                              ε)

                              απουσία επιβεβαίωσης.

                        5.   Στην έκθεση θα αναφέρονται λεπτομερώς οι διαπιστώσεις που προέκυψαν από την επιθεώρηση και προσδιορίστηκαν ως “σημαντική μη συμμόρφωση”, “μη συμμόρφωση”, “συμμόρφωση αλλά επιθυμητή η βελτίωση” και “απουσία επιβεβαίωσης” όσον αφορά την εφαρμογή του κανονισμού (ΕΚ) αριθ. 725/2004 ή της οδηγίας 2005/65/ΕΚ σύμφωνα με τον παρόντα κανονισμό.
                  Η έκθεση δύναται να περιέχει συστάσεις της Επιτροπής για διορθωτικά μέτρα.».

                  10)

                  Στο άρθρο 12, προστίθεται η ακόλουθη παράγραφος 3:
                  «3.   Όταν κράτος μέλος προτείνει άμεσα διορθωτικά μέτρα για την αντιμετώπιση σημαντικής μη συμμόρφωσης που διαπιστώθηκε, ενημερώνει αμέσως την Επιτροπή σχετικά, πριν η Επιτροπή εκδώσει την έκθεση επιθεώρησης. Στην περίπτωση αυτή, η έκθεση αναφέρει τα διορθωτικά μέτρα στα οποία προέβη το κράτος μέλος. Εάν ληφθούν μόνον προσωρινά μέτρα, το κράτος μέλος ειδοποιεί πάραυτα την Επιτροπή και ενημερώνει επίσης σχετικά με την προθεσμία για την εφαρμογή των ολοκληρωμένων και τελικών διορθωτικών ενεργειών.».

                  11)

                  Τα άρθρα 14 και 15 αντικαθίστανται από το ακόλουθο κείμενο:
                  «Άρθρο 14
                  Εμπιστευτικότητα των πληροφοριών
                  Σύμφωνα με τους ισχύοντες κανόνες, κατά τη διεξαγωγή επιθεωρήσεων στον τομέα της ασφάλειας της ναυσιπλοΐας, η Επιτροπή λαμβάνει τα κατάλληλα μέτρα για την προστασία των εμπιστευτικών πληροφοριών στις οποίες έχει πρόσβαση ή οι οποίες της κοινοποιούνται από τα κράτη μέλη. Τα κράτη μέλη λαμβάνουν ισοδύναμα μέτρα σύμφωνα με τη σχετική εθνική νομοθεσία τους.
                  Ευαίσθητες, αλλά μη διαβαθμισμένες πληροφορίες δύνανται να ανταλλάσσονται μεταξύ των κρατών μελών και της Επιτροπής, υπό την προϋπόθεση ότι οι πληροφορίες αυτές προστατεύονται σύμφωνα με τις απαιτήσεις που ισχύουν για την εξασφάλιση της εμπιστευτικότητάς τους.
                  Άρθρο 15
                  Πρόγραμμα επιθεωρήσεων της Επιτροπής
                  1.   Η Επιτροπή θα διαβουλεύεται με την επιτροπή σχετικά με τις προτεραιότητες εφαρμογής του προγράμματος επιθεωρήσεών της.
                  2.   Η Επιτροπή θα ενημερώνει τακτικά την επιτροπή για την εφαρμογή του προγράμματος επιθεωρήσεων, καθώς και για τα αποτελέσματα των επιθεωρήσεων. Η Επιτροπή θα κοινοποιεί τις ορθές πρακτικές που παρατηρούνται κατά τη διάρκεια των επιθεωρήσεων στα κράτη μέλη.
                  Οι εκθέσεις επιθεώρησης πρέπει κανονικά να τίθενται στη διάθεση της επιτροπής:

                              α)

                              μόλις ληφθεί η απάντηση του κράτους μέλους δυνάμει του άρθρου 12 παράγραφος 1, και

                              β)

                              όταν κλείσει ο φάκελος.».

                  12)

                  Στο άρθρο 16, το πρώτο εδάφιο αντικαθίσταται από το ακόλουθο κείμενο:
                  «Αν από επιθεώρηση προκύψει κάποια σημαντική μη συμμόρφωση προς τον κανονισμό (ΕΚ) αριθ. 725/2004 ή την οδηγία 2005/65/ΕΚ, η οποία θεωρείται ότι έχει σημαντικές επιπτώσεις στο γενικότερο επίπεδο ασφάλειας της ναυσιπλοΐας στην Ένωση και ότι αυτή δεν μπορεί να αντιμετωπιστεί άμεσα, έστω και με διορθωτικά μέτρα προσωρινού χαρακτήρα, η Επιτροπή θα ενημερώνει αμέσως τα λοιπά κράτη μέλη, αφού προηγουμένως έχει κοινοποιήσει στο ενδιαφερόμενο κράτος μέλος την εν λόγω σημαντική μη συμμόρφωση.».

            Άρθρο 2
      Έναρξη ισχύος
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 30 Μαρτίου 2016.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 129 της 29.4.2004, σ. 6.

         (2)  Οδηγία 2005/65/ΕΚ του Ευρωπαϊκού Κοινοβουλίου και του Συμβουλίου, της 26ης Οκτωβρίου 2005, σχετικά με την ενίσχυση της ασφαλείας των λιμένων (ΕΕ L 310 της 25.11.2005, σ. 28).

         (3)  Κανονισμός (ΕΚ) αριθ. 1406/2002 του Ευρωπαϊκού Κοινοβουλίου και του Συμβουλίου, της 27ης Ιουνίου 2002, σχετικά με τη σύσταση ευρωπαϊκού οργανισμού για την ασφάλεια στη θάλασσα (ΕΕ L 208 της 5.8.2002, σ. 1).

         (4)  Απόφαση της Μεικτής Επιτροπής του ΕΟΧ αριθ. 116/2008, της 7ης Νοεμβρίου 2008, για την τροποποίηση του παραρτήματος XIII (Μεταφορές) της συμφωνίας για τον ΕΟΧ (ΕΕ L 339 της 18.12.2008, σ. 106).

         (5)  Κανονισμός (ΕΚ) αριθ. 324/2008 της Επιτροπής, της 9ης Απριλίου 2008, για θέσπιση αναθεωρημένων διαδικασιών διεξαγωγής των επιθεωρήσεων από την Επιτροπή στον τομέα της ασφάλειας της ναυσιπλοΐας (ΕΕ L 98 της 10.4.2008, σ. 5).


title: Εκτελεστικός κανονισμός (ΕΕ) αριθ. 1144/2013 της Επιτροπής, της 13ης Νοεμβρίου 2013 , για την καταχώριση ονομασίας στο μητρώο των εγγυημένων παραδοσιακών ιδιότυπων προϊόντων [Tepertős pogácsa (ΕΠΙΠ)]

text:
               14.11.2013

               EL

               Επίσημη Εφημερίδα της Ευρωπαϊκής Ένωσης

               L 303/17

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1144/2013 ΤΗΣ ΕΠΙΤΡΟΠΉΣ
   της 13ης Νοεμβρίου 2013
   για την καταχώριση ονομασίας στο μητρώο των εγγυημένων παραδοσιακών ιδιότυπων προϊόντων [Tepertős pogácsa (ΕΠΙΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 1151/2012 κατάργησε και αντικατέστησε τον κανονισμό (ΕΚ) αριθ. 509/2006 του Συμβουλίου, της 20ής Μαρτίου 2006, για τα γεωργικά προϊόντα και τα τρόφιμα που χαρακτηρίζονται ως εγγυημένα παραδοσιακά ιδιότυπα προϊόντα (2).

               (2)

               Σύμφωνα με το άρθρο 8 παράγραφος 2 του κανονισμού (ΕΚ) αριθ. 509/2006, η αίτηση που υπέβαλε η Ουγγαρία για την καταχώριση της ονομασίας «Tepertős pogácsa» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (3).

               (3)

               Η Γερμανία και η Αυστρία κοινοποίησαν δηλώσεις ένστασης στην Επιτροπή σύμφωνα με το άρθρο 9 του κανονισμού (ΕΚ) αριθ. 509/2006. Σύμφωνα με την παράγραφο 3 του εν λόγω άρθρου, η Επιτροπή εξέτασε τις δηλώσεις ένστασης και τις έκρινε αποδεκτές.

               (4)

               Η Ουγγαρία δήλωσε ότι επιτεύχθηκε συμφωνία με τη Γερμανία και την Αυστρία.

               (5)

               Όσον αφορά τη Γερμανία, η συμφωνία κατέληξε σε τροποποίηση της αίτησης καταχώρισης, με την οποία απαλείφθηκαν οι αναφορές στις απαιτούμενες παραμέτρους ποιότητας του αλεύρου (BL55 και BL80).

               (6)

               Όσον αφορά την Αυστρία, η χώρα αποδέχθηκε τη διαβεβαίωση της Ουγγαρίας ότι η αίτηση καταχώρισης αποσκοπεί στην προστασία μόνον της ουγγρικής ονομασίας «Tepertős pogácsa» ως εγγυημένου παραδοσιακού ιδιότυπου προϊόντος και ότι η αίτηση καταχώρισης της ουγγρικής ονομασίας «Tepertős pogácsa» δεν έχει καμία δυσμενή επίπτωση στα προϊόντα με την ονομασία «Grammelpogatsche» και δεν θα διακυβεύσει την παραγωγή του προϊόντος που διατίθεται στο εμπόριο ως «Grammelpogatsche».

               (7)

               Βάσει των ανωτέρω, η ονομασία «Tepertős pogácsa» πρέπει να καταχωριστεί στο μητρώο των εγγυημένων παραδοσιακών ιδιότυπων προϊόντων και είναι σκόπιμο να επικαιροποιηθούν αναλόγως οι προδιαγραφές και να δημοσιευτούν,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα Ι του παρόντος κανονισμού.
   Άρθρο 2
   Οι επικαιροποιημένες προδιαγραφές παρατίθενται στο παράρτημα II του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Νοεμβρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 343 της 14.12.2012, σ. 1.

      (2)  ΕΕ L 93 της 31.3.2006, σ. 1.

      (3)  ΕΕ C 180 της 21.6.2012, σ. 16.

      ΠΑΡΑΡΤΗΜΑ I
      Γεωργικά προϊόντα και τρόφιμα που περιλαμβάνονται στο παράρτημα I σημείο II του κανονισμού (ΕΕ) αριθ. 1151/2012:

         Κλάση 2.3.   Προϊόντα αρτοποιίας, ζαχαροπλαστικής, ζαχαρώδη παρασκευάσματα ή προϊόντα μπισκοτοποιίας

      ΟΥΓΓΑΡΙΑ
      Tepertős pogácsa (ΕΠΙΠ)

      ΠΑΡΑΡΤΗΜΑ II
      1.   Προδιαγραφές

      1.1.   Ονομασία προς καταχώριση

      «Tepertős pogácsa»
      Κατά τη διάθεσή του στο εμπόριο, το προϊόν μπορεί να περιλαμβάνει στην ετικέτα την ακόλουθη ένδειξη: «magyar hagyományok szerint előállított» («παραγόμενο σύμφωνα με την ουγγρική παράδοση»). Το κείμενο της εν λόγω ένδειξης μεταφράζεται επίσης σε άλλες επίσημες γλώσσες.
      1.2.   Αναφέρετε αν η ονομασία

                  

                  είναι ιδιότυπη αφ’ εαυτής

                  ☒

                  εκφράζει την ιδιοτυπία του γεωργικού προϊόντος ή του τροφίμου.

            Το επίθετο «tepertős» που περιλαμβάνεται στην ονομασία του προϊόντος προέρχεται από το όνομα «tepertő» (τεμάχια τηγανισμένου λαρδιού), που δηλώνει τα υπολείμματα από το τηγάνισμα του λαρδιού τα οποία, αφού ψιλοτεμαχιστούν, δημιουργούν ένα κρεμώδες υλικό που αποτελεί τη χαρακτηριστική πρώτη ύλη για το «εύγευστο στρογγυλό αρτοποιητικό προϊόν» (pogácsa).
      1.3.   Να αναφερθεί εάν ζητείται η δέσμευση της ονομασίας σύμφωνα με το άρθρο 13 παράγραφος 2 του κανονισμού (ΕΚ) αριθ. 509/2006

                  

                  Καταχώριση με δέσμευση της ονομασίας

                  ☒

                  Καταχώριση χωρίς δέσμευση της ονομασίας

            1.4.   Τύπος προϊόντος

                  Κλάση 2.3.

                  Προϊόντα αρτοποιίας, ζαχαροπλαστικής, ζαχαρώδη παρασκευάσματα ή προϊόντα μπισκοτοποιίας

            1.5.   Περιγραφή της μεθόδου παραγωγής του γεωργικού προϊόντος ή του τροφίμου που φέρει την ονομασία του σημείου 3.1

      Το προϊόν «Tepertős pogácsa» είναι ένα εύγευστο, στρογγυλό, κυλινδρικό προϊόν αρτοποιίας, με διάμετρο 3-5 cm και βάρος 25-50 g. Περιέχει λεπτοκομμένα τεμάχια τηγανισμένου λαρδιού και χοιρινό λίπος, είναι καρυκευμένο με αλάτι και πιπέρι, διογκωμένο με μαγιά και έχει υφή τριφτή (omlós) ή φολιδωτή (τύπου «μιλφέιγ»). Η επιφάνεια έχει καστανοκόκκινο χρώμα και οριζόντιες και κάθετες γραμμώσεις. Η κάτω επιφάνεια είναι επίπεδη με καστανοκόκκινο χρώμα. Περιέχει τεμάχια τηγανισμένου λαρδιού με κανονική κατανομή. Ο τριφτός τύπος μπορεί να θραυστεί ενώ ο φολιδωτός τύπος έχει χαλαρή δομή σε πολλές στρώσεις. Η γεύση θυμίζει ψημένο χοιρινό λαρδί και είναι ευχάριστα αλμυρή, ελαφρώς πιπεράτη. Η περιεκτικότητα σε λίπος ανέρχεται σε 20-30 % επί ξηράς ουσίας, ενώ η αναλογία των τεμαχίων τηγανισμένου λαρδιού προς το βάρος του αλευριού ανέρχεται σε 25-40 %. Το 60 % τουλάχιστον της περιεκτικότητας σε λίπος προέρχεται από τα τεμάχια τηγανισμένου λαρδιού.
      Οργανοληπτικά χαρακτηριστικά:

                  Τριφτό «Tepertős pogácsa»

                  Φολιδωτό «Tepertős pogácsa»

                  Σχήμα

                  Στρογγυλό, κανονικό κυλινδρικό

                  Στρογγυλό, κυλινδρικό, μπορεί να παρουσιάζει ελαφριά ασυμμετρία.

                  Εξωτερική όψη

                  Η άνω επιφάνεια είναι στιλπνή, με καστανοκόκκινο χρώμα και χαραγμένη με οριζόντιες και κάθετες γραμμώσεις. Οι πλευρές έχουν το χρώμα της άμμου και η κάτω επιφάνεια έχει καστανοκόκκινο θαμπό χρώμα.

                  Εσωτερική υφή

                  Τριφτή αλλά όχι εύθρυπτη. Τα τεμάχια τηγανισμένου λαρδιού είναι ομοιόμορφα κατανεμημένα και έχουν καστανωπό χρώμα.

                  Υφή φολιδωτή, με διακριτές στρώσεις, μεταξύ των οποίων διακρίνονται τεμάχια τηγανισμένου λαρδιού, με καστανωπό χρώμα.

                  Γεύση

                  Χαρακτηριστική των τεμαχίων τηγανισμένου λαρδιού, ευχάριστα αλμυρή, ελαφρώς πιπεράτη.

                  Άρωμα

                  Χαρακτηριστικό των τεμαχίων τηγανισμένου λαρδιού και του χοιρινού λίπους, πιπεράτο.

            Φυσικά και χημικά χαρακτηριστικά
      Περιεκτικότητα σε λίπος: η περιεκτικότητα του τελικού προϊόντος σε λίπος ανέρχεται σε 20-30 % (m/m) επί ξηράς ουσίας
      Περιεκτικότητα σε αλάτι: η μέγιστη περιεκτικότητα του τελικού προϊόντος σε αλάτι ανέρχεται σε 4,0 % (m/m)
      1.6.   Περιγραφή της μεθόδου παραγωγής του γεωργικού προϊόντος ή του τροφίμου που φέρει την ονομασία του σημείου 3.1

      Πρώτες ύλες:

                  —

                  Παρασκευή της κρέμας από τεμάχια τηγανισμένου λαρδιού:

                              —

                              τεμάχια τηγανισμένου λαρδιού χοίρου χωρίς δέρμα: αντιπροσωπεύουν το 70-75 % της κρέμας τεμαχίων τηγανισμένου λαρδιού· πρόκειται για συσσωματωμένα τεμάχια λίπους που λαμβάνονται κατά το τηγάνισμα λαρδιού το οποίο περιλαμβάνει ελάχιστο ή καθόλου κρέας,

                              —

                              χοιρινό λίπος: αντιπροσωπεύει το 25-30 % της κρέμας τεμαχίων τηγανισμένου λαρδιού· είναι το λίπος που λαμβάνεται από το τηγάνισμα του λαρδιού το οποίο περιλαμβάνει ελάχιστο ή καθόλου κρέας.

                  —

                  Παρασκευή της ζύμης: σιτάλευρο ή αλεύρι όλυρας (σπέλτας), αυγό, κρόκος αυγού, γάλα, μαγιά, λευκό κρασί ή ξίδι, ξινή κρέμα, αλάτι και πιπέρι.

            Απαγορεύεται η χρήση οποιουδήποτε προσθέτου τροφίμων (όπως διογκωτικά ή συντηρητικά) κατά την παρασκευή του «Tepertős pogácsa».
      Μέθοδος παραγωγής:
      Η κατάταξη του «Tepertős pogácsa» στον τριφτό ή τον φολιδωτό τύπο εξαρτάται από τη μέθοδο παραγωγής.
      Παραγωγή του ΤΡΙΦΤΟΥ «TEPERTŐS POGÁCSA»
      1η φάση: παρασκευή της κρέμας τεμαχίων τηγανισμένου λαρδιού
      Τα τεμάχια πρόσφατα τηγανισμένου λαρδιού χωρίς δέρμα συνθλίβονται με πλάστη έως ότου ισοπεδωθούν τα πιο μεγάλα ή ακανόνιστου σχήματος τεμάχια και κατανεμηθούν ομοιόμορφα στην κρέμα. Μπορούν επίσης να αλεστούν με μηχανή του κιμά, με χρήση του δίσκου με τις μικρότερες οπές.
      Η κρέμα αναμειγνύεται με το χοιρινό λίπος με ξύλινη κουτάλα ή συσκευή ανάμειξης. Σημαντική απαίτηση σχετικά με τα υλικά παρασκευής της κρέμας τεμαχίων τηγανισμένου λαρδιού είναι ότι απαγορεύεται η χρήση προσθέτων, συντηρητικών, τηγανισμένων τεμαχίων λίπους χήνας, φυτικού λίπους ή μαργαρίνης και επιτρέπεται μόνον η χρήση τεμαχίων πρόσφατα τηγανισμένου λαρδιού χωρίς δέρμα.
      Η βιομηχανική κρέμα τεμαχίων τηγανισμένου λαρδιού πρέπει επίσης να πληροί τις απαιτήσεις που ισχύουν για τη βιοτεχνική.
      2η φάση: παρασκευή της ζύμης
      Ποσότητα 250-400 g κρέμας τεμαχίων τηγανισμένου λαρδιού ανά kg αλεύρου αναμειγνύεται με το σιτάλευρο ώσπου να ληφθεί ένα ομοιογενές μείγμα. Για να επιτευχθεί η τριφτή σύσταση, είναι απαραίτητο να καλυφθούν τα σωματίδια του αλεύρου με κρέμα τεμαχίων τηγανισμένου λαρδιού. Αναμειγνύονται μαζί όλα τα συστατικά, δηλαδή το μείγμα αλεύρου με κρέμα τεμαχίων τηγανισμένου λαρδιού και, ανά kg αλεύρου, 5 % μαγιά ενεργοποιημένη σε γάλα, ένα αυγό, ένας κρόκος αυγού, 0,02 % λευκό κρασί ή ξίδι, 2,5 % αλάτι, 0,001 % τριμμένο πιπέρι και επαρκής ποσότητα ξινής κρέμας ώστε να ληφθεί μετρίως σκληρή ζύμη. Η μάλαξη εξακολουθεί έως ότου η ζύμη αποκτήσει ομοιογενή σύσταση. Για να ληφθεί η επιθυμητή τριφτή σύσταση, πρέπει να αποφεύγεται η υπερβολική μάλαξη της ζύμης.
      Λόγω της υψηλής περιεκτικότητας του προϊόντος σε λίπος, η ζύμη παρασκευάζεται από ψυχρά συστατικά και πρέπει να παραμένει σε ψυχρό μέρος έως ότου φθάσει η εσωτερική θερμοκρασία της τους 26 °C. Λόγω της φύσης του προϊόντος, επιτρέπεται επίσης να παραμένει η ζύμη στο ψυγείο σε θερμοκρασία + 5 έως + 8 °C επί τρεις τουλάχιστον ώρες.
      Η διογκωμένη και ψυχρή ζύμη στη συνέχεια ανοίγεται σε στρώση πάχους ενός δακτύλου και κατόπιν χαράσσεται η επιφάνειά της οριζοντίως και καθέτως. Η εργασία αυτή μπορεί επίσης να γίνει με λεπίδες που έχουν στερεωθεί σε απόσταση 3 mm μεταξύ τους. Ο τεμαχισμός πραγματοποιείται γενικά με συσκευή κοπής ζύμης διαμέτρου 3-6 cm, με μέριμνα ώστε να είναι τα σχήματα ομοιόμορφα και όσο το δυνατόν κυλινδρικά. Το τελικό σχήμα επιτυγχάνεται πιέζοντας τη ζύμη με την παλάμη του χεριού. Οι κύλινδροι, σε αριθμό ικανό ώστε να καλυφθεί το ταψί, τοποθετούνται σε μικρή απόσταση μεταξύ τους και αλείφονται με πινέλο με χτυπημένο αυγό, με μέριμνα ώστε να μην κυλήσει το αυγό στις πλευρές τους. Μόλις στεγνώσει ελαφρά το αυγό στην επιφάνεια, οι κύλινδροι τοποθετούνται για έψηση, ομοιόμορφα κατανεμημένοι. Τα ακανόνιστα υπολείμματα ζύμης μπορούν να συνενωθούν και να μαλαχθούν δύο φορές το πολύ, με τους ελάχιστους δυνατούς χειρισμούς και να πλαστούν ξανά, αφού πρώτα αφεθούν σε ηρεμία.
      Αφού τοποθετηθούν οι κύλινδροι στο ταψί, αφήνονται να διογκωθούν επί 50-55 λεπτά και κατόπιν ψήνονται σε προθερμασμένο φούρνο, στους 220-240 °C επί 12-15 λεπτά, οπότε ολοκληρώνεται η παρασκευή τους. Τα προϊόντα διατίθενται χωρίς συσκευασία (χύμα) ή προσυσκευασμένα.
      Τα προϊόντα διατίθενται χωρίς συσκευασία (χύμα) ή προσυσκευασμένα.
      Παραγωγή του ΦΟΛΙΔΩΤΟΥ «TEPERTŐS POGÁCSA»
      1η φάση: παρασκευή της κρέμας τεμαχίων τηγανισμένου λαρδιού
      Η παρασκευή της κρέμας τεμαχίων τηγανισμένου λαρδιού είναι παρόμοια με αυτήν της τριφτής ζύμης, με μόνη διαφορά ότι, επιπλέον του χοιρινού λίπους και των τεμαχίων τηγανισμένου λαρδιού χωρίς δέρμα, προστίθενται και τα ακόλουθα συστατικά: 1,5 % αλάτι (κατά βάρος αλεύρου) και λεπτοτριμμένο πιπέρι (0,001 % κατά βάρος αλεύρου). Η χρήση αλατιού σε αυτό το στάδιο είναι αιτιολογημένη επειδή, εάν όλη η ποσότητα αλατιού που είναι αναγκαία για τη χαρακτηριστικά αλμυρή γεύση των προϊόντων χρησιμοποιούνταν κατά την παρασκευή της ζύμης, αυτή θα θραυόταν και δεν θα επιτυγχανόταν η φολιδωτή δομή.
      Η ποσότητα χοιρινού λίπους που αναφέρεται στον κατάλογο συστατικών της κρέμας τεμαχίων τηγανισμένου λαρδιού χρησιμοποιείται σε ποσοστό 50 %, δηλαδή κατά το ήμισυ, για την παρασκευή της κρέμας τεμαχίων τηγανισμένου λαρδιού, ενώ το υπόλοιπο ήμισυ προστίθεται στη ζύμη.
      2η φάση: παρασκευή της ζύμης
      Η καλούμενη βασική ζύμη παρασκευάζεται με αλεύρι, το χοιρινό λίπος που δεν χρησιμοποιήθηκε κατά την παρασκευή της κρέμας τεμαχίων τηγανισμένου λαρδιού, αλάτι (περίπου 1 % κατά βάρος αλεύρου), 5 % μαγιά ενεργοποιημένη σε γάλα ανά kg αλευριού, 0,02 % λευκό κρασί ή ξίδι και, ενδεχομένως, ένα αυγό, έναν κρόκο αυγού και ξινή κρέμα σε επαρκή ποσότητα για να επιτευχθεί μια μετρίως ελαστική ζύμη, σφικτή και εύπλαστη.
      Για τον τύπο αυτό είναι σημαντικό να χρησιμοποιούνται τα συστατικά και η κρέμα τεμαχίων τηγανισμένου λαρδιού σε χαμηλή θερμοκρασία ώστε η κρέμα να μπορεί να διαχωρίζει κάθε στρώση ζύμης κατά τη δημιουργία της φολιδωτής υφής. Το χοιρινό λίπος που απλώνεται μεταξύ των λεπτών ψυχρών στρώσεων ζύμης λιώνει κατά το ψήσιμο και εμποδίζει τις στρώσεις ζύμης να κολλήσουν μεταξύ τους. Εν τω μεταξύ, το νερό που περιέχεται στη ζύμη και στο χοιρινό λίπος μετατρέπεται σε ατμό που μαλακώνει και διαχωρίζει τις στρώσεις μεταξύ τους, με αποτέλεσμα το προϊόν να διαιρείται σε φύλλα όταν ψηθεί.
      Η φολιδωτή υφή επιτυγχάνεται με δύο τρόπους.

                  α)

                  Η κρέμα τεμαχίων τηγανισμένου λαρδιού απλώνεται ομοιόμορφα στις λεπτές στρώσεις της ζύμης, η οποία κατόπιν ανοίγεται ξεκινώντας από ένα από τα άκρα. Η τυλιγμένη ζύμη αφήνεται σε ηρεμία επί 15 έως 30 λεπτά, κατόπιν απλώνεται ξανά σε λεπτή στρώση και τυλίγεται σε διεύθυνση μετατοπισμένη κατά 90 μοίρες σε σχέση με το προηγούμενο τύλιγμα. Εάν αυτή η εργασία δεν έχει εκτελεστεί κανονικά, οι κύλινδροι βουλιάζουν κατά το ψήσιμο.

                  β)

                  Η βασική ζύμη μετά την περίοδο ηρεμίας ανοίγεται με πλάστη σε πολύ λεπτή στρώση και σε κάθε δίπλωμα απλώνεται στην εκτεθειμένη επιφάνειά της το μείγμα τεμαχίων τηγανισμένου λαρδιού. Εν προκειμένω, η ζύμη δεν τυλίγεται αλλά διπλώνεται (τουλάχιστον τρεις φορές).

            Πριν το τελικό άνοιγμα, η ζύμη αφήνεται σε ηρεμία, επί 15 τουλάχιστον λεπτά, κατόπιν ανοίγεται σε μία στρώση πάχους ενός δακτύλου (1-2 cm), η άνω επιφάνεια χαράσσεται βαθιά, οριζοντίως και καθέτως, και κατόπιν κόβεται με συσκευή κοπής ζύμης διαμέτρου 3-6 cm. Οι κύλινδροι, σε αριθμό ικανό ώστε να καλυφθεί το ταψί, τοποθετούνται σε μικρή απόσταση μεταξύ τους και αλείφονται με πινέλο με χτυπημένο αυγό, με μέριμνα ώστε να μην κυλήσει το αυγό στις πλευρές τους.
      Μόλις στεγνώσει ελαφρά το αυγό στην επιφάνεια, οι κύλινδροι τοποθετούνται προς έψηση, ομοιόμορφα κατανεμημένοι. Αφήνονται να διογκωθούν επί 40-45 λεπτά και κατόπιν ψήνονται σε προθερμασμένο φούρνο στους 220-240 °C επί 8-10 λεπτά, οπότε ολοκληρώνεται η παρασκευή τους.
      Τα προϊόντα διατίθενται χωρίς συσκευασία (χύμα) ή προσυσκευασμένα.
      1.7.   Ιδιότυπος χαρακτήρας του γεωργικού προϊόντος ή του τροφίμου

      Ο ιδιότυπος χαρακτήρας του «Tepertős pogácsa» στηρίζεται στα ακόλουθα χαρακτηριστικά:

                  —

                  στην πρώτη ύλη, που είναι τα τεμάχια τηγανισμένου λαρδιού και το χοιρινό λίπος,

                  —

                  στην ιδιαίτερη τεχνική παρασκευής της ζύμης,

                  —

                  στα φυσικοχημικά και οργανοληπτικά χαρακτηριστικά.

            Τα τεμάχια τηγανισμένου λαρδιού ως βασική πρώτη ύλη που προσδίδει στο προϊόν την ιδιοτυπία του
      Τα τυπικά χαρακτηριστικά του «Tepertős pogácsa» εξασφαλίζονται από τα τεμάχια που εναπομένουν μετά το τηγάνισμα λαρδιού το οποίο περιλαμβάνει ελάχιστο ή καθόλου κρέας. Τα τηγανισμένα τεμάχια περιέχουν 12-13 % πρωτεΐνη και 82-84 % λίπος· το 60 % της περιεκτικότητας του προϊόντος σε λίπος προέρχεται από τα τεμάχια αυτά.
      Η ιδιαίτερη τεχνική παρασκευής της ζύμης
      Η χρήση των τεμαχίων τηγανισμένου λαρδιού επιτρέπει την παρασκευή όχι μόνον της τριφτής αλλά και της φολιδωτής ζύμης, χάρη στον ιδιαίτερο τρόπο διπλώματος. Επιπλέον, η υψηλή περιεκτικότητα σε λίπος επιβάλλει την παρασκευή της ζύμης σε ειδικές ψυχρές συνθήκες θερμοκρασίας 24-26 °C.
      Τα φυσικοχημικά και οργανοληπτικά χαρακτηριστικά
      Λόγω της περιεκτικότητας σε λίπος 20-30 % που προκύπτει από τη χρήση τηγανισμένων τεμαχίων λαρδιού και χοιρινού λίπους, το προϊόν «Tepertős pogácsa» έχει υψηλότερη διατροφική αξία, στεγνώνει με βραδύτερο ρυθμό και έχει μεγαλύτερη διάρκεια ζωής από προϊόντα της ίδιας κατηγορίας.
      1.8.   Παραδοσιακός χαρακτήρας του γεωργικού προϊόντος ή του τροφίμου

      Η λέξη «pogácsa» (πιτάκι) χρησιμοποιήθηκε για πρώτη φορά περίπου το 1395 και αρχικά σήμαινε μια γαλέτα που ψηνόταν στη χόβολη. Στην ουγγρική παράδοση, η γαλέτα αυτή έγινε γνωστή με το όνομα «hamuban sült pogácsa» (πιτάκι στη χόβολη). Έως τα τέλη του 17ου αιώνα, η γαλέτα, που καταναλωνόταν σαν ψωμί, ονομαζόταν πιτόψωμο ή ψωμί τύπου πίτας. Ο σημερινός τύπος, που έχει μικρότερο μέγεθος, κυλινδρικό σχήμα και βαθιές γραμμώσεις διαδόθηκε στην Ουγγαρία στα τέλη του Μεσαίωνα. Ήταν το πιο διαδεδομένο προϊόν αρτοποιίας της ουγγρικής υπαίθρου, παρασκευαζόμενο με διάφορους τύπους ζύμης, και η δημοφιλία του παραμένει αμείωτη από τότε.
      Δύο συνθήκες επέτρεψαν την ανάπτυξη του «Tepertős pogácsa»: αφενός, η διάδοση της συνήθειας να τηγανίζεται το λίπος του λαρδιού και, αφετέρου, η μετατροπή των τηγανισμένων τεμαχίων σε καθημερινό φαγητό. Σύμφωνα με την περιγραφή μιας οικογένειας της μέσης αριστοκρατίας του Somogy, που χρονολογείται από το 1770, το τηγάνισμα του λαρδιού και τα τηγανισμένα τεμάχιά του αποτελούσαν καθημερινή συνήθεια στα σπίτια των ευγενών από τον 18ο αιώνα. Απόδειξη αποτελεί η καταγραφή της κληρονομιάς των οικογενειών ευγενών, σύμφωνα με την οποία τα δοχεία με το χοιρινό λίπος εμφανίζονται στην Μεγάλη Πεδιάδα τον 18ο αιώνα [Cegléd 1850-1900. Ceglédi Kossuth Múzeum kiadása (Δημοσίευση του Μουσείου Cegléd Kossuth) Cegléd, 1988, σ. 28, 30. Szűcs.]. Εικάζεται ότι το τηγάνισμα του λαρδιού και η κατανάλωση του χοιρινού λίπους ως τμήμα της λαϊκής παράδοσης μεταποίησης του χοίρου στις αγροτικές περιοχές άρχισε να διαδίδεται από τα μέσα του 19ου αιώνα, καθώς τα δοχεία με χοιρινό λίπος καταγράφονταν ήδη το 1850 στα τοπικά αρχεία της περιοχής μεταξύ των ποταμών Δούναβη και Tisza.
      Σύμφωνα με προφορική εθνογραφική παράδοση που καταγράφηκε στα τέλη του 19ου και στις αρχές του 20ού αιώνα, τα τεμάχια τηγανισμένου λαρδιού χρησιμοποιούνταν για την παραγωγή σαπουνιού στα αγροτικά νοικοκυριά στην κεντρική περιοχή του Tisza και σταδιακά αυξήθηκε η κατανάλωσή τους. Μετά τη σφαγή των χοίρων, συνηθιζόταν να ψήνονται πιτάκια με φρεσκοτηγανισμένα, συνήθως μικρά, τεμάχια λαρδιού χωρίς δέρμα. Σε σημαντικές εθνογραφικές εργασίες σύνθεσης στοιχείων, που πραγματοποιήθηκαν τη δεκαετία του 1930, αναφέρονται τα πιτάκια από διογκωμένη ή μη ζύμη με βάση το σιτάλευρο, αρτυμένα —μεταξύ άλλων— με τεμάχια τηγανισμένου λαρδιού [Bátky Zs.: «Táplálkozás» (Διατροφή) στο: A magyarság néprajza (Εθνογραφία των Ούγγρων). Βουδαπέστη, 1933, σ. 100]. Επομένως, μπορεί να συναχθεί το συμπέρασμα ότι η προσθήκη τεμαχίων τηγανισμένου λαρδιού σε διογκωμένη ζύμη συνηθίζεται από τις αρχές του 20ού αιώνα.
      Έως σήμερα, το «Tepertős pogácsa» παίζει σημαντικό ρόλο στην καθημερινή μαγειρική. Σερβίρεται μετά τις σούπες (γκούλας, φασολάδα) και προσφέρεται σε συγκεντρώσεις και συνέδρια. Είναι επίσης πολύ δημοφιλές έδεσμα για τις οικοδέσποινες, ιδίως σε οικογενειακές εκδηλώσεις (γάμους, βαφτίσια) ή θρησκευτικές εορτές (Χριστούγεννα, Πάσχα). Προσφέρεται συχνά ως εύγευστο ορεκτικό στο πλαίσιο του αγροτουρισμού [Hagyományok Ízek Régiók, I. kötet (Παραδοσιακές γεύσεις περιοχών, τόμος I) σ. 145-147.].
      Από το 1880 έως σήμερα, αδιάψευστο μάρτυρα της φήμης του προϊόντος αποτελεί η παρουσία του σε πολυάριθμους οδηγούς μαγειρικής, μεταξύ των οποίων οι εξής: Dobos C. József: Magyar-Franczia szakácskönyv (Ουγγρογαλλικός οδηγός μαγειρικής), 1881, σ. 784-785· Rozsnyai Károly: Legújabb nagy házi cukrászat (Τα πιο πρόσφατα σπιτικά γλυκά), 1905, σ. 350· Kincses Váncza receptkönyv (Οδηγός μαγειρικής Kincses Váncza), 1920, σ. 21· Az Új idők második receptkönyve (Δεύτερος τόμος του βιβλίου συνταγών της σύγχρονης εποχής), 1934, σ. 182· Hajdú Ernőné: Jaj, mit főzzek (Τι να μαγειρέψω;), 1941, σ. 73· Rudnay János: A magyar cukrászat remekei (Αριστουργήματα της ουγγρικής ζαχαροπλαστικής), 1973, σ. 89.
      1.9.   Ελάχιστες απαιτήσεις και διαδικασίες ελέγχου της ιδιοτυπίας

                  Ιδιότυπος χαρακτήρας

                  Ελάχιστες απαιτήσεις

                  Διαδικασίες και συχνότητα ελέγχου

                  Περιεκτικότητα σε λίπος

                              —

                              20-30 %, κατά βάρος επί ξηρού

                              —

                              μόνο χοιρινό λίπος μπορεί να χρησιμοποιείται

                  Σύμφωνα με την περιγραφή του προϊόντος στο σημείο 3.5, σε εργαστήριο ανά εξάμηνο.

                  Τεμάχια τηγανισμένου λαρδιού (σε μορφή κρέμας)

                              —

                              η χρήση τεμαχίων τηγανισμένου λαρδιού

                              —

                              η χρήση τεμαχίων τηγανισμένου λαρδιού χωρίς δέρμα

                  Με βάση τον φάκελο ή το δελτίο προϊόντος, με τεκμηρίωση ανά παρτίδα.

                  Συστατικά

                              —

                              σύμφωνα με την περιγραφή του προϊόντος στο σημείο 3.6 (τεμάχια τηγανισμένου λαρδιού, χοιρινό λίπος, σιτάλευρο, αυγό, κρόκος αυγού, γάλα, μαγιά, λευκό κρασί ή ξίδι, ξινή κρέμα, αλάτι και πιπέρι)

                  Με βάση τον φάκελο ή το δελτίο προϊόντος, με τεκμηρίωση ανά παρτίδα.

                  Οργανοληπτικά χαρακτηριστικά του προϊόντος (εσωτερική υφή, γεύση και άρωμα)

                              —

                              υφή τριφτή ή φολιδωτή

                              —

                              γεύση και άρωμα χαρακτηριστικά των τεμαχίων τηγανισμένου λαρδιού, ελαφρώς πιπεράτο

                  Οργανοληπτική εξέταση κάθε παρτίδας ζύμης

            2.   Αρχές ή φορείς εξακρίβωσης της συμμόρφωσης προς τις προδιαγραφές του προϊόντος

      2.1.   Όνομα και διεύθυνση

      Όνομα: Mezőgazdasági Szakigazgatási Hivatal Központ, Élelmiszer- és Takarmánybiztonsági Igazgatóság
      Διεύθυνση:
      Τηλ.: 456-30-10
      Φαξ: —
      e-mail: oevi@oai.hu

                  ☒ Δημόσιος

                   Ιδιωτικός

            2.2.   Ειδικά καθήκοντα της αρχής ή του οργανισμού

      Η αρχή ελέγχου επαληθεύει ότι πληρούνται οι απαιτήσεις των προδιαγραφών.


title: Εκτελεστικός κανονισμός (ΕΕ) 2015/663 της Επιτροπής, της 28ης Απριλίου 2015, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               29.4.2015

               EL

               Επίσημη Εφημερίδα της Ευρωπαϊκής Ένωσης

               L 110/9

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/663 ΤΗΣ ΕΠΙΤΡΟΠΉΣ
   της 28ης Απριλίου 2015
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Απριλίου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MA

                  91,5

                  TR

                  96,0

                  ZZ

                  93,8

                  0707 00 05

                  AL

                  97,3

                  EG

                  191,6

                  TR

                  125,6

                  ZZ

                  138,2

                  0709 93 10

                  MA

                  134,6

                  TR

                  141,8

                  ZZ

                  138,2

                  0805 10 20

                  EG

                  53,9

                  IL

                  64,4

                  MA

                  53,7

                  TR

                  70,3

                  ZZ

                  60,6

                  0805 50 10

                  BO

                  97,3

                  TR

                  57,0

                  ZZ

                  77,2

                  0808 10 80

                  AR

                  100,0

                  BR

                  90,5

                  CL

                  119,2

                  CN

                  167,0

                  MK

                  30,8

                  NZ

                  136,3

                  US

                  151,5

                  ZA

                  119,9

                  ZZ

                  114,4

                  0808 30 90

                  AR

                  112,3

                  CL

                  121,5

                  NZ

                  212,0

                  ZA

                  111,7

                  ZM

                  112,8

                  ZZ

                  134,1

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 193/2013 της Επιτροπής, της 6ης Μαρτίου 2013 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               7.3.2013

               EL

               Επίσημη Εφημερίδα της Ευρωπαϊκής Ένωσης

               L 64/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 193/2013 ΤΗΣ ΕΠΙΤΡΟΠΉΣ
   της 6ης Μαρτίου 2013
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Μαρτίου 2013.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  IL

                  82,8

                  MA

                  59,3

                  TN

                  69,4

                  TR

                  109,3

                  ZZ

                  80,2

                  0707 00 05

                  EG

                  191,6

                  MA

                  170,1

                  TR

                  156,8

                  ZZ

                  172,8

                  0709 91 00

                  EG

                  82,2

                  ZZ

                  82,2

                  0709 93 10

                  MA

                  47,3

                  TR

                  113,2

                  ZZ

                  80,3

                  0805 10 20

                  EG

                  54,3

                  IL

                  64,5

                  MA

                  54,6

                  TN

                  61,6

                  TR

                  60,5

                  ZZ

                  59,1

                  0805 50 10

                  TR

                  84,1

                  ZZ

                  84,1

                  0808 10 80

                  AR

                  116,3

                  BR

                  84,7

                  CL

                  115,2

                  CN

                  77,8

                  MK

                  28,7

                  US

                  151,0

                  ZZ

                  95,6

                  0808 30 90

                  AR

                  126,4

                  CL

                  178,5

                  TR

                  125,7

                  US

                  185,0

                  ZA

                  104,2

                  ZZ

                  144,0

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 23/2013 της Επιτροπής, της 15ης Ιανουαρίου 2013 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               16.1.2013

               EL

               Επίσημη Εφημερίδα της Ευρωπαϊκής Ένωσης

               L 11/12

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 23/2013 ΤΗΣ ΕΠΙΤΡΟΠΉΣ
   της 15ης Ιανουαρίου 2013
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Ιανουαρίου 2013.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  MA

                  62,1

                  TN

                  102,6

                  TR

                  130,0

                  ZZ

                  98,2

                  0707 00 05

                  EG

                  194,1

                  TR

                  130,5

                  ZZ

                  162,3

                  0709 91 00

                  EG

                  158,2

                  ZZ

                  158,2

                  0709 93 10

                  MA

                  104,4

                  TR

                  132,7

                  ZZ

                  118,6

                  0805 10 20

                  EG

                  54,9

                  MA

                  59,8

                  TR

                  63,5

                  ZA

                  103,6

                  ZZ

                  70,5

                  0805 20 10

                  IL

                  162,4

                  MA

                  95,8

                  ZZ

                  129,1

                  0805 20 30, 0805 20 50, 0805 20 70, 0805 20 90

                  IL

                  113,9

                  KR

                  140,9

                  TR

                  94,1

                  ZZ

                  116,3

                  0805 50 10

                  TR

                  76,9

                  ZZ

                  76,9

                  0808 10 80

                  BA

                  47,0

                  CN

                  99,8

                  MK

                  38,5

                  US

                  183,6

                  ZZ

                  92,2

                  0808 30 90

                  CN

                  65,3

                  US

                  134,8

                  ZZ

                  100,1

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 1362/2013 της Επιτροπής, της 11ης Δεκεμβρίου 2013 , για τον καθορισμό των μεθόδων οργανοληπτικής δοκιμής μη εψημένου καρυκευμένου κρέατος πουλερικών με σκοπό την κατάταξή του στη συνδυασμένη ονοματολογία

text:
                  19.12.2013

                  EL

                  Επίσημη Εφημερίδα της Ευρωπαϊκής Ένωσης

                  L 343/9

         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) αριθ. 1362/2013 ΤΗΣ ΕΠΙΤΡΟΠΗΣ
         της 11ης Δεκεμβρίου 2013
         για τον καθορισμό των μεθόδων οργανοληπτικής δοκιμής μη εψημένου καρυκευμένου κρέατος πουλερικών με σκοπό την κατάταξή του στη συνδυασμένη ονοματολογία
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
         Εκτιμώντας τα ακόλουθα:

                     (1)

                     Η συμπληρωματική σημείωση 6 στοιχείο α) του κεφαλαίου 2 της συνδυασμένης ονοματολογίας που προσαρτάται στον κανονισμό (ΕΟΚ) αριθ. 2658/87 ορίζει «τα με προσθήκη καρυκευμάτων μη εψημένα κρέατα» ως «μη εψημένα κρέατα στα οποία η προσθήκη του καρυκεύματος έγινε σε βάθος ή στο σύνολο της επιφάνειας του προϊόντος και διακρίνεται με γυμνό μάτι ή σαφώς από τη γεύση τους».

                     (2)

                     Προκειμένου να εξασφαλιστεί ότι οι τελωνειακές αρχές εφαρμόζουν ενιαία προσέγγιση για λόγους δασμολογικής κατάταξης, κρίνεται αναγκαίο να καθοριστούν μέθοδοι για τον προσδιορισμό του κατά πόσον το μη εψημένο κρέας πουλερικών είναι καρυκευμένο κατά την έννοια της συμπληρωματικής σημείωσης 6 στοιχείο α) του κεφαλαίου 2 της συνδυασμένης ονοματολογίας.

                     (3)

                     Με βάση τις μελέτες που πραγματοποίησε η ομάδα των ευρωπαϊκών τελωνειακών εργαστηρίων, οι μέθοδοι για να εξακριβωθεί αν το μη εψημένο κρέας πουλερικών είναι καρυκευμένο ή όχι θα πρέπει να συνίστανται, πρώτον, σε μακροσκοπική εξέταση και, δεύτερον, σε γευστική δοκιμή δείγματος.

                     (4)

                     Η μέθοδος που συνίσταται σε γευστική δοκιμή δείγματος θα πρέπει να εφαρμόζεται μόνον όταν η μέθοδος μακροσκοπικής εξέτασης δεν οδηγεί σε αξιοποιήσιμα αποτελέσματα.

                     (5)

                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Οι μέθοδοι που χρησιμοποιούνται για να προσδιοριστεί αν το μη εψημένο κρέας πουλερικών είναι καρυκευμένο με σκοπό την κατάταξη στη συνδυασμένη ονοματολογία καθορίζονται στο παράρτημα.

            Άρθρο 2

               1.   Η μακροσκοπική εξέταση κρέατος πουλερικών πραγματοποιείται με τη βοήθεια της μεθόδου και υπό τις προϋποθέσεις που παρατίθενται στο μέρος Ι του παραρτήματος.
               Σκοπός της μακροσκοπικής εξέτασης είναι να διαπιστωθεί αν το κρέας των πουλερικών φέρει καρύκευμα στο σύνολο της επιφάνειας και αν το καρύκευμα είναι ορατό με γυμνό μάτι.

               2.   Η γευστική δοκιμή του κρέατος πουλερικών πραγματοποιείται με τη βοήθεια της μεθόδου και υπό τις προϋποθέσεις που παρατίθενται στο μέρος ΙΙ του παραρτήματος.
               Η γευστική δοκιμή πραγματοποιείται μόνο στις περιπτώσεις κατά τις οποίες, με βάση τα αποτελέσματα της μακροσκοπικής εξέτασης, δεν προκύπτει ότι η προσθήκη καρυκεύματος στο δείγμα αφορά το σύνολο της επιφάνειας και διακρίνεται με γυμνό μάτι.
               Σκοπός της γευστικής δοκιμής είναι να εξακριβωθεί κατά πόσον η προσθήκη του καρυκεύματος έγινε σε βάθος ή στο σύνολο της επιφάνειας και αν το καρύκευμα διακρίνεται σαφώς από τη γεύση του.
               Οι προετοιμασίες της γευστικής δοκιμής πραγματοποιούνται μόνο στις εγκαταστάσεις που πληρούν τις απαιτήσεις ελάχιστου εξοπλισμού, όπως περιγράφονται στο μέρος ΙΙ σημείο 2 του παραρτήματος.

            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 11 Δεκεμβρίου 2013.

                  Για την Επιτροπή, εξ ονόματος του Προέδρου,
               Algirdas ŠEMETA

                  Μέλος της Επιτροπής

            (1)  ΕΕ L 256 της 7.9.1987, σ. 1.

            ΠΑΡΑΡΤΗΜΑ
            ΜΕΡΟΣ I:   ΜΑΚΡΟΣΚΟΠΙΚΗ ΕΞΕΤΑΣΗ ΚΑΡΥΚΕΥΜΕΝΟΥ ΚΡΕΑΤΟΣ ΠΟΥΛΕΡΙΚΩΝ
            1.   Στόχος και ορισμός

            Ο στόχος αυτής της μεθόδου είναι να προσδιοριστεί αν το μη εψημένο καρυκευμένο κρέας πουλερικών πρέπει να καταταγεί στο κεφάλαιο 2 ή στο κεφάλαιο 16 της Συνδυασμένης Ονοματολογίας, εφόσον μπορεί να διαπιστωθεί ότι:

                        1.

                        το καρύκευμα καλύπτει ολόκληρη την επιφάνεια του δείγματος και

                        2.

                        το καρύκευμα είναι ορατό με γυμνό μάτι.

                  Η μέθοδος συνίσταται σε μακροσκοπική εξέταση ενός ή περισσότερων δειγμάτων μη εψημένου κρέατος πουλερικών.
            2.   Προετοιμασία των δειγμάτων

            Κάθε δείγμα πρέπει να λαμβάνεται από δηλωμένη παρτίδα. Οι δειγματοληψίες πρέπει να γίνονται μόνον από αρχική συσκευασία που δεν έχει ανοιχθεί. Το δείγμα μπορεί να συσκευαστεί σε κουτί ή σε πλαστική συσκευασία κενού.
            Σε περίπτωση κατεψυγμένου μη εψημένου κρέατος, το δείγμα πρέπει να αποψυχθεί (για παράδειγμα σε ψυγείο και σε χαμηλή θερμοκρασία 4 °C). Η απόρριψη υγρού πρέπει να περιορίζεται στο ελάχιστο.
            Οι πληροφορίες σχετικά με τη συσκευασία και/ή με τα δείγματα πρέπει να καταχωρίζονται ή να φωτογραφίζονται και να συμπεριλαμβάνονται στην έκθεση δοκιμής που αναφέρεται στο σημείο 4.
            3.   Διενέργεια της μακροσκοπικής εξέτασης

            Το δείγμα πρέπει να εξετάζεται μακροσκοπικά μετά την αφαίρεση της συσκευασίας.
            Το δείγμα πρέπει να εξετάζεται τουλάχιστον από δύο αξιολογητές.
            Κατά τη διενέργεια της μακροσκοπικής εξέτασης, οι αξιολογητές πρέπει να λαμβάνουν υπόψη τους ακόλουθους παράγοντες:

                        α)

                        δεν είναι απαραίτητο να είναι όλα τα τμήματα της επιφάνειας του δείγματος καρυκευμένα στον ίδιο βαθμό·

                        β)

                        η απουσία καρυκεύματος στις αυλακώσεις ή τις πτυχές του καθαρισμένου φιλέτου δεν έχει σημασία για τον προσδιορισμό του κατά πόσον το καρύκευμα έχει επιπασθεί στο σύνολο της επιφάνειας·

                        γ)

                        η παρατήρηση του λευκού πιπεριού είναι δυσκολότερη από την παρατήρηση του μαύρου πιπεριού·

                        δ)

                        η παρατήρηση του πιπεριού στην επιφάνεια ανοιχτόχρωμου κρέατος (π.χ. στήθος) είναι ευκολότερη από την παρατήρηση του πιπεριού στην επιφάνεια σκουρόχρωμου κρέατος (π.χ. κρέας μηριαίου οστού).

                  4.   Αξιολόγηση των αποτελεσμάτων

            Όλοι οι αξιολογητές πρέπει να καταλήξουν στο ίδιο συμπέρασμα σχετικά με το αν η προσθήκη καρυκεύματος έχει γίνει στο σύνολο της επιφάνειας του δείγματος και αν το καρύκευμα είναι ορατό με γυμνό μάτι.
            Θα πρέπει να συμπληρώσουν την έκθεση δοκιμής σχετικά με τη μακροσκοπική εξέταση μη εψημένου καρυκευμένου κρέατος πουλερικών. Το υπόδειγμα του εντύπου έκθεσης δοκιμής παρατίθεται στο προσάρτημα 1.
            Σε περίπτωση που δεν καταλήξουν όλοι οι αξιολογητές στο ίδιο συμπέρασμα όσον αφορά ένα συγκεκριμένο δείγμα, ή σε περίπτωση που καταλήξουν όλοι στο συμπέρασμα ότι το δείγμα δεν φέρει καρύκευμα στο σύνολο της επιφάνειας ή ότι το καρύκευμα δεν είναι ορατό με γυμνό μάτι, το δείγμα πρέπει να υποβληθεί σε δοκιμή σύμφωνα με τις διατάξεις του μέρους ΙΙ.
            5.   Επεξηγηματικές φωτογραφίες

            Οι συνημμένες φωτογραφίες δείχνουν πώς πρέπει να αξιολογούνται τα δείγματα κατά τη μακροσκοπική εξέταση.
            Οι φωτογραφίες παρουσιάζουν κρέας πουλερικών καρυκευμένο με πιπέρι, αλλά οι επεξηγήσεις που δίνονται κάτω από κάθε φωτογραφία μπορεί να ισχύουν και για άλλα καρυκεύματα.
            Στις φωτογραφίες, η λέξη «TOP» αναφέρεται στην εξωτερική επιφάνεια του στήθους των πουλερικών και η λέξη «UNDERSIDE» αναφέρεται στην επιφάνεια του στήθους των πουλερικών που εκτίθεται κατά τον τεμαχισμό από το κόκαλο.

               Φωτογραφία 1Α

            Αποτέλεσμα της μακροσκοπικής εξέτασης: Το δείγμα είναι καρυκευμένο στο σύνολο της επιφάνειας και το καρύκευμα είναι ορατό με γυμνό μάτι.

               Φωτογραφία 1Β

            Αποτέλεσμα της μακροσκοπικής εξέτασης: Το δείγμα είναι καρυκευμένο στο σύνολο της επιφάνειας και το καρύκευμα είναι ορατό με γυμνό μάτι.

               Φωτογραφία 2Α

            Αποτέλεσμα της μακροσκοπικής εξέτασης: Το δείγμα είναι καρυκευμένο στο σύνολο της επιφάνειας και το καρύκευμα είναι ορατό με γυμνό μάτι.

               Φωτογραφία 2Β

            Αποτέλεσμα της μακροσκοπικής εξέτασης: Το δείγμα είναι καρυκευμένο στο σύνολο της επιφάνειας και το καρύκευμα είναι ορατό με γυμνό μάτι.

               Φωτογραφία 3Α

            Αποτέλεσμα της μακροσκοπικής εξέτασης: Το δείγμα είναι καρυκευμένο στο σύνολο της επιφάνειας και το καρύκευμα είναι ορατό με γυμνό μάτι.

               Φωτογραφία 3Β

            Αποτέλεσμα της μακροσκοπικής εξέτασης: Το δείγμα είναι καρυκευμένο στο σύνολο της επιφάνειας και το καρύκευμα είναι ορατό με γυμνό μάτι.

               Φωτογραφία 4Α

            Αποτέλεσμα της μακροσκοπικής εξέτασης: Το δείγμα είναι καρυκευμένο στο σύνολο της επιφάνειας και το καρύκευμα είναι ορατό με γυμνό μάτι.

               Φωτογραφία 4Β

            Αποτέλεσμα της μακροσκοπικής εξέτασης: Το δείγμα είναι καρυκευμένο στο σύνολο της επιφάνειας και το καρύκευμα είναι ορατό με γυμνό μάτι.

               Φωτογραφία 5Α

            ΔΕΝ
               Αποτέλεσμα της μακροσκοπικής εξέτασης: Το καρύκευμα είναι ορατό με γυμνό μάτι αλλά ΔΕΝ καλύπτει το σύνολο της επιφάνειας του δείγματος.

               Φωτογραφία 5Β

            ΔΕΝ
               Αποτέλεσμα της μακροσκοπικής εξέτασης: Το καρύκευμα είναι ορατό με γυμνό μάτι αλλά ΔΕΝ καλύπτει το σύνολο της επιφάνειας του δείγματος.

               Φωτογραφία 6

            Αποτέλεσμα της μακροσκοπικής εξέτασης: Το δείγμα είναι καρυκευμένο στο σύνολο της επιφάνειας και το καρύκευμα είναι ορατό με γυμνό μάτι.

               Φωτογραφία 7

            ΔΕΝ
               Αποτέλεσμα της μακροσκοπικής εξέτασης: Το καρύκευμα είναι ορατό με γυμνό μάτι αλλά ΔΕΝ καλύπτει το σύνολο της επιφάνειας του δείγματος.

               Φωτογραφία 8

            ΔΕΝ
               Αποτέλεσμα της μακροσκοπικής εξέτασης: Το καρύκευμα είναι ορατό με γυμνό μάτι αλλά ΔΕΝ καλύπτει το σύνολο της επιφάνειας του δείγματος.

               Φωτογραφία 9

            ΔΕΝ
               Αποτέλεσμα της μακροσκοπικής εξέτασης: Το καρύκευμα είναι ορατό με γυμνό μάτι αλλά ΔΕΝ καλύπτει το σύνολο της επιφάνειας του δείγματος.

               Φωτογραφία 10

            ΔΕΝ
               Αποτέλεσμα της μακροσκοπικής εξέτασης: Το καρύκευμα είναι ορατό με γυμνό μάτι αλλά ΔΕΝ καλύπτει το σύνολο της επιφάνειας του δείγματος.

               Φωτογραφία 11

            ΔΕΝ
               Αποτέλεσμα της μακροσκοπικής εξέτασης: Το καρύκευμα είναι ορατό με γυμνό μάτι αλλά ΔΕΝ καλύπτει το σύνολο της επιφάνειας του δείγματος.

               Φωτογραφία 12

            ΔΕΝ
               Αποτέλεσμα της μακροσκοπικής εξέτασης: Το καρύκευμα είναι ορατό με γυμνό μάτι αλλά ΔΕΝ καλύπτει το σύνολο της επιφάνειας του δείγματος.

               Φωτογραφία 13

            ΔΕΝ
               Αποτέλεσμα της μακροσκοπικής εξέτασης: Το καρύκευμα είναι ορατό με γυμνό μάτι αλλά ΔΕΝ καλύπτει το σύνολο της επιφάνειας του δείγματος.
            ΜΕΡΟΣ II:   ΓΕΥΣΤΙΚΗ ΔΟΚΙΜΗ ΚΑΡΥΚΕΥΜΕΝΟΥ ΚΡΕΑΤΟΣ ΠΟΥΛΕΡΙΚΩΝ
            1.   Στόχοσ και ορισμόσ

            Ο στόχος αυτής της μεθόδου είναι να προσδιοριστεί αν το μη εψημένο καρυκευμένο κρέας πουλερικών πρέπει να καταταγεί στο κεφάλαιο 2 ή στο κεφάλαιο 16 της Συνδυασμένης Ονοματολογίας, εφόσον μπορεί να διαπιστωθεί ότι:

                        1.

                        στο κρέας πουλερικών έχει γίνει προσθήκη καρυκεύματος σε βάθος ή στο σύνολο της επιφάνειας και

                        2.

                        το καρύκευμα διακρίνεται σαφώς από τη γεύση του.

                  Η μέθοδος συνίσταται στη γευστική δοκιμή ενός ή περισσότερων δειγμάτων κρέατος πουλερικών μετά το μαγείρεμα.
            2.   Εξοπλισμόσ των εγκαταστάσεων γευστικήσ δοκιμήσ

            Οι εγκαταστάσεις στις οποίες πραγματοποιείται η γευστική δοκιμή πρέπει να έχουν τον ακόλουθο ελάχιστο εξοπλισμό:

                        —

                        φούρνο μικροκυμάτων,

                        —

                        σανίδες τεμαχισμού,

                        —

                        αιχμηρά μαχαίρια,

                        —

                        απλά πιάτα (π.χ. από πολυστυρόλιο ή πήλινα) που φέρουν σήμανση με τυχαίους τριψήφιους κωδικούς,

                        —

                        πηρούνια για το σερβίρισμα,

                        —

                        αισθητήρα (θερμόμετρο τροφίμων),

                        —

                        γάντια μιας χρήσης.

                  3.   Προετοιμασία των δειγμάτων

            Το δείγμα πρέπει να συνίσταται σε αντιπροσωπευτική μερίδα του κρέατος του πουλερικού που προορίζεται για κατανάλωση.
            Εάν υπάρχει η παραμικρή αμφιβολία ως προς ένα δείγμα, π.χ. όσον αφορά την προσθήκη άτυπης(-ων) ένωσης (ενώσεων) ή την πιθανότητα μικροβιακής μόλυνσης, πρέπει να διενεργείται αξιολόγηση της επικινδυνότητας ή δοκιμαστική μικροβιολογική ανάλυση.
            Το δείγμα πρέπει να είναι καλά ψημένο σε φούρνο μικροκυμάτων. Κατά τη δοκιμή, το δείγμα πρέπει να είναι κατάλληλο για ανθρώπινη κατανάλωση.
            Το δείγμα πρέπει να φθάσει σε εσωτερική θερμοκρασία τουλάχιστον 77 °C. Η θερμοκρασία ελέγχεται με τη χρήση αισθητήρα (θερμόμετρο τροφίμων) στο τέλος του χρόνου ψησίματος. Εάν οι προδιαγραφές του φούρνου μικροκυμάτων ορίζουν «χρόνο αναμονής», η θερμοκρασία λαμβάνεται όταν λήξει ο χρόνος αναμονής. Ο χρόνος αναμονής επιτρέπει τη συνέχιση του μαγειρέματος μετά τη θέση της συσκευής εκτός λειτουργίας και αφού έχει ήδη παραχθεί θερμότητα, ενώ η θύρα του φούρνου παραμένει κλειστή.
            Η εξωτερική επιφάνεια του δείγματος πρέπει να αφαιρεθεί με αιχμηρό μαχαίρι για να εμφανιστεί στο κέντρο η μαγειρεμένη σάρκα. Πρέπει να υπάρχει μέριμνα ώστε να μην επιμολυνθεί το κεντρικό τμήμα της σάρκας με την εξωτερική επιφάνεια.
            Το κεντρικό τμήμα της σάρκας πρέπει να κόβεται σε μερίδες όγκου περίπου 2 cm3.
            Τα δείγματα πρέπει να αφήνονται να ψυχθούν επί 10 λεπτά τουλάχιστον.
            Τα δείγματα πρέπει να σερβίρονται στους αξιολογητές σε σκεύη που φέρουν επισήμανση.
            4.   Διενέργεια τησ γευστικήσ δοκιμήσ

            Σε πέντε έως οκτώ εξειδικευμένους και καταρτισμένους αξιολογητές παρουσιάζονται ένα ή περισσότερα δείγματα. Δεν είναι δυνατή η αξιολόγηση περισσότερων από πέντε δειγμάτων τη φορά.
            Μεταξύ του σερβιρίσματος των δειγμάτων πρέπει να παρέχεται επαρκής χρόνος και/ή κατάλληλο μέσο καθαρισμού του στόματος (εμφιαλωμένο νερό και ανάλατα κράκερ).
            Οι αξιολογητές πρέπει να είναι σε θέση να πραγματοποιήσουν την αξιολόγηση με ελάχιστη διάσπαση της προσοχής.
            Πρέπει να δοκιμάσουν το δείγμα και αντικειμενικά να περιγράψουν τη βασική γεύση, την επίγευση και την αίσθηση που αφήνουν στο στόμα χαρακτηριστικά του δείγματος.
            Οι αξιολογητές πρέπει να συμπληρώσουν τα ακόλουθα δύο έντυπα:

                        α)

                        το έντυπο παραγωγής χαρακτηριστικών για τον τελωνειακό έλεγχο των προϊόντων πουλερικών.

                        β)

                        το έντυπο ταξινόμησης της ελεύθερης περιγραφής για τον τελωνειακό έλεγχο των προϊόντων πουλερικών.

                  Τα υποδείγματα των εντύπων παρατίθενται στα προσαρτήματα 2 και 3.
            Κάθε αξιολογητής μεμονωμένα καταγράφει τα χαρακτηριστικά στο έντυπο παραγωγής χαρακτηριστικών αναφέροντας σε κλίμακα από το 1 έως το 3 την ένταση κάθε χαρακτηριστικού μόνο με τη χρήση των όρων «ΕΛΑΦΡΑ» (1), «ΣΑΦΩΣ ΔΙΑΚΡΙΝΟΜΕΝΑ» (2) και «ΙΣΧΥΡΑ» (3).
            Οι βασικοί περιγραφικοί όροι που χρησιμοποιούν οι αξιολογητές καταγράφονται στο έντυπο ταξινόμησης της ελεύθερης περιγραφής, με αναφορά του αριθμού των αξιολογητών που χρησιμοποιούν κάθε όρο για κάθε δείγμα.
            Η ένταση ή η ισχύς του χαρακτηριστικού συνοψίζεται επίσης στο έντυπο ταξινόμησης της ελεύθερης περιγραφής.
            Εάν διαφορετικοί αξιολογητές χρησιμοποιούν διαφορετικούς όρους που είναι γνωστό ότι φέρουν την ίδια σημασία, όπως λ.χ. «λιπαρά» και «λιπώδη», θεωρείται ότι έχουν χρησιμοποιήσει τους ίδιους όρους.
            Τα αποτελέσματα για προσθήκη αρωματικών ουσιών ή μπαχαρικών (για παράδειγμα, «ξινό», «γλυκό», «καυτό», «πικάντικο», «πιπέρι», «σκόρδο» κ.λπ.) θα πρέπει να συμπληρωθούν στο έντυπο ταξινόμησης της ελεύθερης περιγραφής.
            5.   Αξιολόγηση των αποτελεσμάτων

            Σε περίπτωση που στο έντυπο παραγωγής χαρακτηριστικών και στο έντυπο ταξινόμησης της ελεύθερης περιγραφής τουλάχιστον οι μισοί αξιολογητές δηλώσουν ότι γεύτηκαν προσθήκη αρωματικών υλών ή μπαχαρικά που φθάνουν τουλάχιστον στην κλίμακα 2 («ΣΑΦΩΣ ΔΙΑΚΡΙΝΟΜΕΝΑ») σύμφωνα με το σημείο 4, το καρύκευμα του δείγματος θεωρείται ότι μπορεί να διακρίνεται σαφώς από τη γεύση.
            Τα έντυπα πρέπει να περιλαμβάνουν τα πλήρη στοιχεία των δειγμάτων, της παρασκευής τους, καθώς και της (των) διαδικασίας (-ιών) που ακολουθείται(-ούνται) για την επίτευξη και ερμηνεία των λαμβανόμενων αποτελεσμάτων.

               Προσάρτημα 1

                  Έκθεση δοκιμής σχετικά με τη μακροσκοπική εξέταση μη εψημένου καρυκευμένου κρέατος πουλερικών

               Ημερομηνία: …

                           Κωδικός …

                           Κωδικός …

                           Κωδικός …

                           Κωδικός …

                           Κωδικός …

                           Καρύκευση στο σύνολο της επιφάνειας του προϊόντος

                           ΝΑΙ / ΟΧΙ

                           ΝΑΙ / ΟΧΙ

                           ΝΑΙ / ΟΧΙ

                           ΝΑΙ / ΟΧΙ

                           ΝΑΙ / ΟΧΙ

                           Το καρύκευμα είναι ορατό με γυμνό μάτι

                           ΝΑΙ / ΟΧΙ

                           ΝΑΙ / ΟΧΙ

                           ΝΑΙ / ΟΧΙ

                           ΝΑΙ / ΟΧΙ

                           ΝΑΙ / ΟΧΙ

                           Σχετικές πληροφορίες

               Προσάρτημα 2

                  Έντυπο παραγωγής χαρακτηριστικών για τελωνειακό έλεγχο των προϊόντων πουλερικών

               Ονομασία: … Ημερομηνία: … Προϊόν: …

                           Κωδικός

                           Γεύση/επίγευση/αίσθηση που μένει στο στόμα

                           Ένταση

                  Κλίμακα

                           1

                           2

                           3

                           ΕΛΑΦΡΑ

                           ΣΑΦΩΣ ΔΙΑΚΡΙΝΟΜΕΝΑ

                           ΙΣΧΥΡΑ

               Προσάρτημα 3

                  Έντυπο ταξινόμησης της ελεύθερης περιγραφής για τελωνειακό έλεγχο των προϊόντων πουλερικών

               Ημερομηνία: …

                           Κωδικός

                           1

                           2

                           3

                           Κωδικός

                           1

                           2

                           3

                           Κωδικός

                           1

                           2

                           3

                           Χαρακτηριστικά που αναφέρονται:
                           Γεύση/επίγευση/αίσθηση που μένει στο στόμα

                           Ελαφρά

                           Σαφώς Διακρινόμενα

                           Ισχυρά

                           Ελαφρά

                           Σαφώς Διακρινόμενα

                           Ισχυρά

                           Ελαφρά

                           Σαφώς Διακρινόμενα

                           Ισχυρά

                     Συντάχθηκε από: … Ελέγχθηκε από: …
               Στις στήλες 1, 2 και 3 να αναγράφεται ο αριθμός των αξιολογητών που εντόπισαν το χαρακτηριστικό αυτό.